Peter Georg Boll

Peter Georg Boll (født 4. oktober 1742 i København, Danmark, død 26. juli 1814 på Norderhov, Norge) var en dansk-norsk jurist og sorenskriver.

Boll ble utnevnt til prokurator for Høyesterett i 1772. Den gang var det en felles Høyesterett for både Danmark og Norge, og denne lå i København. Først i 1815 ble det opprettet en norsk Høyesterett i Christiania.

I 1783 ble Peter Georg Boll utnevnt til sorenskriver i Ringerike og Hallingdal sorenskriveri i Norge. I den egenskap felte han i 1805 dødsdommen over morderen Peter Walberg.

Han var gift med Johanne Margrethe Thorup, og som sorenskriver bodde han på sorenskrivergården Vegstein i Norderhov.

 Referanser 

Kategori:Norske dommere
Kategori:Sorenskrivere
Kategori:Personer fra København